Hvis hullet i trommehinnen er perifert i trommehinnen, kan det gi opphav til en svulst kalt kolesteatom. Hvorfor kolesteatomet oppstår vet man ikke helt sikkert, men man regner med at det skyldes at epitelceller fra øregangen flasser av, og kommer inn i mellomøret gjennom hullet i trommehinnen. Her hoper det seg opp kolesterolholdige celler som danner en klump: kolesteatomet. Dette er en fryktet komplikasjon som kan ødelegge det omkringliggende vevet om kolesteatomet får vokse seg stort nok. Det kan gi et varig konduktivt hørselstap.